

**REPUBLIKA HRVATSKA**

**MEĐIMURSKA ŽUPANIJA**

**GODIŠNJI IZVJEŠTAJ O IZVRŠENJU PRORAČUNA MEĐIMURSKE ŽUPANIJE ZA 2024. GODINU**

**Obrazloženje 01. siječnja 2024. – 31. prosinca 2024. godine**

svibnja 2025.

1. **UVODNI DIO**

Obveza sastavljanja godišnjeg izvještaja o izvršenju proračuna te njegovo podnošenje predstavničkom tijelu i donošenje od strane predstavničkog tijela jedinice lokalne i područne (regionalne) samouprave propisana je odredbama čl. 89. Zakona o proračunu („Narodne novine“ broj 144/21).

Sadržaj godišnjeg izvještaja o proračunu definiran je člankom 168. Zakona o proračunu (Narodne novine br. 144/21) i člankom 4. Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/23) te sadrži:

* opći dio proračuna sastavljen od Računa prihoda i rashoda i Računa financiranja na razini odjeljka ekonomske klasifikacije,
* posebni dio proračuna po organizacijskoj i programskoj klasifikaciji te razini odjeljka ekonomske klasifikacije
* izvještaj o korištenju proračunske zalihe,
* izvještaj o zaduživanju na domaćem i stranom tržištu novca i kapitala,
* izvještaj o danim jamstvima i izdacima po jamstvima,
* izvještaj o korištenju sredstava Europske unije
* izvještaj o danim zajmovima i potraživanjima po danim zajmovima
* izvještaj o stanju potraživanja i dospjelih obveza te stanju potencijalnih obveza po osnovi sudskih sporova
* obrazloženje ostvarenih prihoda i primitaka te rashoda i izdataka (opći i posebni dio)


1. **OPĆI DIO PRORAČUNA**

Proračun za 2024. godinu i projekcije za 2025. i 2026. godinu donijela je Skupština Međimurske županije na 15. sjednici održanoj 21. prosinca 2023. godine. Prve Izmjene i dopune proračuna donesene su na 18. sjednici 20. lipnja 2024. godine dok su druge Izmjene i dopune proračuna donesene na 20. sjednici održanoj 12. prosinca 2024. godine.

Drugim izmjenama i dopunama proračuna sveukupni prihodi i primici planirani su u iznosu od 101.409.589,21 eura te je planirani višak u iznosu od 52.130,79 eura dok se za rashode i izdatke planirao iznos od 101.461.720,00 eura.

Opći dio ovog Izvještaja o izvršenju sadrži izvorni plan budući da nije bilo izvršenih preraspodjela. Sukladno proračunskim propisima, Izvještaj o izvršenju sadrži sve prihode i rashode Međimurske županije i njenih proračunskih korisnika.

U nastavku slijedi sažetak A. Računa prihoda i rashoda i B. Računa financiranja na razini razreda ekonomske klasifikacije za godišnje razdoblje 2024. godine:



U konsolidiranom financijskom izvještaju za 2024. godinu ostvarenje u izvještajnom razdoblju prethodne godine obuhvaća prihode i rashode Županijske bolnice Čakovec te je stvarnu usporedivost u odnosu na prethodno razdoblje potrebno promatrati isključujući podatke Županijske bolnice Čakovec. Ukupni prihodi i primici prethodnog razdoblja koji ne uključuju Županijsku bolnicu Čakovec iznose 86.628.954,00 eura dok su ukupni rashodi i izdaci bez Županijske bolnice Čakovec prikazani za prethodno razdoblje u iznosu od 85.240.871,37 eura.

**Prihodi poslovanja** iznose 98.034.598,40 eura i predstavljaju 98,87% ostvarenog plana, a manji su u odnosu na prethodnu godinu za 25,43%. Prihodi od prodaje nefinancijske imovine iznose 1.974.994,18 eura i ostvareni su 97,94% u odnosu na plan, a značajno su povećani u odnosu na prethodnu godinu (kapitalizacija imovine kod Međimurske županije). **Primici** su ostvareni u visini od 470.748,90 eura, 360,51% u odnosu na prethodnu godinu, a 198,95% u odnosu na izvorni plan.


**Ukupno prihodi i primici konsolidiranog proračuna** stoga iznose **100.480.341,48 eura** što je 76% ostvarenja u odnosu na prethodnu godinu koja sadrži i prihode i primitke Županijske bolnice Čakovec, ali 16% više u odnosu na prethodno razdoblje ukoliko iz prethodnog razdoblja izuzmemo prihode i primitke Županijske bolnice Čakovec (prethodna godina bez Županijske bolnice Čakovec – 86.628.954,00 eura).

**Rashodi poslovanja** iznose 90.109.653,17 eura, 97,56% u odnosu na plan, a za 23,55% su manji u odnosu na prethodnu godinu. Rashodi za nabavu nefinancijske imovine iznose 5.791.596,89 eura i manji su za 19,91% u odnosu na plan, i 53,47% u odnosu na prethodnu godinu. **Izdaci** za financijsku imovinu i otplatu zajmova iznose 1.855.608,07 eura i ostvareni su u visini 99,43% u odnosu na plan, i veći za 48,94% u odnosu na prethodnu godinu.

**Sveukupno rashodi i izdaci u konsolidiranom proračunu** iznose **97.756.858,13** eura što je 96,35% u odnosu na plan i 74% u odnosu na prethodnu godinu koja sadrži rashode i izdatke Županijske bolnice Čakovec, a za 15% su veći ukoliko iz prethodne godine izuzmemo rashode i izdatke Županijske bolnice Čakovec (prethodna godina bez Županijske bolnice Čakovec – 85.240.871,37 eura).

Ostvaren je pozitivan tekući rezultat 2024. godine u iznosu od 2.723.483,35 eura, te s prenesenim rezultatom iz prethodnih obračunskih razdoblja (višak od 1.373.778,64 eura) rezultat konsolidiranog proračuna predstavlja višak od 4.097.261,99 eura. U prethodnom razdoblju negativno ostvarenje rezultata u velikom je dijelu pripadalo Županijskoj bolnici Čakovec (manjak od 8.555.096,16 eura).

*Rezultat Međimurske županije i svakog pojedinog proračunskog korisnika prikazuje tabela:*



Rezultati iz financijskih izvještaja navedeni u tabeli u stupcu 4. prikazuju rezultat tekuće godine na dan 31. prosinca 2024. koji predstavlja pozitivan konsolidirani rezultat u iznosu od 2.723.483,35 eura dok je u posljednjem stupcu prikazan rezultat koji uključuje preneseni manjak odnosno višak prethodnog razdoblja po korisniku, odnosno prikazuje rezultat konsolidiranog proračuna na dan 31.12.2024. godine u iznosu od 4.097.261,99 eura.

U dokumentu Godišnji izvještaj o izvršenju proračuna za 2024. godinu, unutar općeg dijela proračuna iskazani su:

A. Račun prihoda i rashoda

- Prihodi i rashodi prema ekonomskoj klasifikaciji (str.2-str.8)

- Prihodi i rashodi prema izvorima financiranja (str.9-str.10)

- Rashodi prema funkcijskoj klasifikaciji (str.11-str.12)


B. Račun financiranja

- Račun financiranja prema ekonomskoj klasifikaciji (str.13)

- Račun financiranja prema izvorima financiranja (str.14)

Analitički prikaz ostvarenih primitaka i izvršenih izdataka po svakom pojedinačnom zajmu, kreditu, vrijednosnom papiru vezan uz **račun financiranja**:

Primici – Račun financiranja prema ekonomskoj klasifikaciji:





U izvještajnom razdoblju ukupni primici su iznosili 470.748,90 eura kako slijedi:

Na računu 8163 evidentiran je primitak u iznosu 470.748,90 eura koji se odnosi na Međimursku županiju koja na navedenom kontu bilježi povrat zajmova danih tuzemnim trgovačkim društvima izvan javnog sektora - odobrena je prodaja zemljišta na rate.

Međimurska županija na računu 8471 u prethodnom razdoblju evidentira zajam od državnog proračuna na ime povrata poreza i prireza 2023. godine.

Izdaci – Račun financiranja prema ekonomskoj klasifikaciji:





Analitički prikaz otplate glavnica-ukupno izdaci za financijsku imovinu i otplatu zajmova – račun 5 - iznose **1.855.608,07 eura** kako slijedi:

**Međimurska županija**: otplaćeno u izvještajnom razdoblju **1.124.626,17 eura** (šifra 5443), **631.155,22 eura** na ime povrata glavnice po kreditu (šifra 5443) i **99.826,68** **eura** (šifra 5471).

1. *Dani zajmovi tuzemnim trgovačkim društvima izvan javnog sektora – 1.124.626,17 eura – prodano zemljište na rate – navedeni izdaci pokrivaju se primicima (šifra 8163) ostvarenim povratom navedenih zajmova sukladno sporazumu o prodaji zemljišta na rate*
2. *Otplata glavnice primljenih kredita od tuzemnih kreditnih institucija izvan javnog sektora – povrat kredita u iznosu od 631.155,22 eura iz obveze prethodnog razdoblja*
3. *Otplata glavnice primljenih zajmova od državnog proračuna u prethodnom razdoblju - s osnove povrata prema godišnjem obračunu poreza na dohodak - povrat u Državni proračun - iznos* od 99.826,57 eura *(šifra 5471)*

**POSEBNI DIO PRORAČUNA**

Posebni dio proračuna sadrži:

- izvršenje po organizacijskoj klasifikaciji (str.15-str.16)

- izvršenje po programskoj klasifikaciji (str.17-str.145) po programu, aktivnosti i projektu

Prema odredbama Pravilnika o polugodišnjem i godišnjem izvještaju o izvršenju proračuna, izvorni plan je proračun odnosno posljednje izmjene i dopune proračuna donesene od strane predstavničkog tijela. Tekući plan je proračun odnosno posljednje izmjene i dopune proračuna s uključenim naknadno izvršenim preraspodjelama.

Preraspodjela sredstava planiranih u Proračun nije bilo te je tekući plan jednak izvornom planu odnosno Planu Proračuna Međimurske županije za 2024. godinu.

1. **IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

Međimurska županija se u 2024. godini nije zaduživala, 2023. godine evidentirala zajam iz državnog proračuna kao dug za Povrate po poreznim prijavama građana za 2022. godinu, koji su realizirani tijekom 2023. godine na način da su se građanima isplatila pripadajuća sredstva. Međimurskoj se županiji mjesečno umanjivao prihod poreza na dohodak počevši od kolovoza 2023. godine. Budući da 25% navedenih poreznih prihoda nije bilo dovoljno za pokriće duga prema Državnom proračunu u iznosu 99.826,57 eura isti se evidentira kao beskamatni zajam s rokom povrata tijekom 2024. godine. Sukladno Naputku o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2023. godini (NN 11/21, 49/21 i 73/21) tijekom 2024. godine se s računa Međimurske županije umanjuje prihod s osnove poreza u 4 jednaka mjesečna obroka po 24.956,64 eura.


Pregled zaduživanja proračuna i proračunskih korisnika kao i stanje obveza daje se u točkama (tabelama) u nastavku.

* 1. Pregled zaduživanja proračuna i proračunskih korisnika po vrsti instrumenta, valutnoj, kamatnoj i ročnoj strukturi – stanje obveza



* 1. Stanje kredita i zajmova Međimurske županije i proračunskih korisnika Međimurske županije na dan 31. prosinca 2024. godine


**Obveze za kredite i zajmove – ukupno 380.479,08 eura** (uključivo međusobne obveze unutar konsolidiranog proračuna) **odnosno 365.066,65 eura** (bez međusobnih obveza unutra konsolidiranog proračuna)**,** najveći udiopredstavljaju obveze Međimurske županije dok se obveze OŠ Prelog i Gospodarske škole odnose na međusobne obveze između proračunskih korisnika i proračuna:

****

1. **IZVJEŠTAJ O KORIŠTENJU PRORAČUNSKE ZALIHE – TEKUĆE ZALIHE**

Sredstva proračunske zalihe mogu se koristiti sukladno članku 65. Zakona o proračunu („Narodne novine“ broj 144/2021) za nepredviđene namjene za koje u proračunu nisu osigurana sredstva ili za namjene za koje se tijekom godine pokaže da za njih nisu utvrđena dostatna sredstva jer ih pri planiranju proračuna nije bilo moguće predvidjeti; za financiranje rashoda nastalih pri otklanjanju posljedica elementarnih nepogoda, epidemija, ekoloških nesreća ili izvanrednih događaja i ostalih nepredvidivih nesreća, te za druge nepredviđene rashode tijekom godine.

Međimurska županija je u svom proračunu za 2024. godinu u sklopu Programa Financijski poslovi, Aktivnosti A101703 Tekuća zaliha osigurala sredstva u iznosu od 10.000,00 eura. Navedena sredstva su predviđena kao pomoći za nepredviđene događaje i situacije. U nastavku slijedi prikaz izvršenih isplata temeljem akata donesenih od strane župana.



1. **IZVJEŠTAJ O DANIM JAMSTVIMA I IZDACIMA PO JAMSTVIMA**

Tijekom 2024. godine Međimurska županija nema evidentirana izdana nova jamstva pravnim osobama u vlasništvu ili ustanovama čiji je osnivač, te nije bilo protestiranih jamstava. Jamstva/suglasnosti izdana su od strane Međimurske županije prema Ministarstvu financija. **Pregled danih jamstva** evidentiranih u izvanbilančnoj evidenciji kako za Međimursku županiju tako i za proračunske korisnike prikazan je na kraju ovog obrazloženja u sklopu: **Pregled uz točku 5. - Konsolidirani pregled danih jamstava Međimurske županije do 31.12.2024. godine.**

1. **IZVJEŠTAJ O KORIŠTENJU SREDSTAVA EUROPSKE UNIJE**



















1. **OBRAZLOŽENJE OSTVARENIH PRIHODA I PRIMITAKA TE RASHODA I IZDATAKA**

Obrazloženje ostvarenja prihoda i primitaka i rashoda i izdataka za 2024. godinu dopunjuje podatke iz Računa prihoda i rashoda i Računa financiranja, posebice obrazloženjem odstupanja izvršenja u odnosu na plan kao i na prethodno obračunsko razdoblje, a sadrži i stanje nenaplaćenih potraživanja, stanje nepodmirenih dospjelih obveza, stanje novčanih sredstava proračuna i proračunskih korisnika na početku i na kraju godine te stanje potencijalnih obveza po osnovi sudskih postupaka kako Međimurske županije tako i njenih proračunskih korisnika.

U prikazanom izvještaju uključeni su svi prihodi i primici i rashodi i izdaci Međimurske županije i njenih proračunskih korisnika.

U konsolidiranom financijskom izvještaju za 2024. godinu ostvarenje u izvještajnom razdoblju prethodne godine obuhvaća prihode i rashode Županijske bolnice Čakovec te je usporedivost u odnosu na prethodno razdoblje potrebno promatrati kroz pojedinačne stavke prihoda i rashoda. Ukupni prihodi i primici prethodnog razdoblja koji ne uključuju Županijsku bolnicu Čakovec iznose 86.628.954,00 eura dok su ukupni rashodi i izdaci prikazani u iznosu od 85.240.871,37 eura.

**Prihodi iz redovnog poslovanja**

**Šifra 611 - Prihodi od poreza i prireza** – obuhvaća konto 611 – ostvareni prihodi od poreza i prihoda na dohodak veći su u odnosu na prethodnu godinu za 22,9% i iznose 16.051.872,59 eura, a sastoje se od poreza i prireza na dohodak od nesamostalnog rada u iznosu od 14.615.189,93 (cto 6111), porez i prirez na dohodak od samostalnih djelatnosti u iznosu od 956.219,90 (cto 6112), porez i prirez na dohodak od imovine i imovinskih prava 548.663,40 (cto 6113), porez i prirez na dohodak od kapitala 1.619.026,25 eura (cto 6114), porez i prirez na dohodak po godišnjoj prijavi 534.290,15 eura (cto 6115), porez i prirez na dohodak utvrđen u postupku nadzora za prethodne godine 63.174,24 eura (cto 6116) i umanjenje za povrate poreza i prireza po godišnjoj prijavi u iznosu od 2.284.691,28 eura (cto 6117). Najveće povećanje u odnosu na prethodnu godinu vidljivo je kod poreza i prireza na dohodak od imovine i imovinskih prava te kod poreza na dohodak po godišnjoj prijavi (46% povećanje u odnosu na 2023. godinu).

**Šifra 613 – Porezi na imovinu** – naplaćeni su u iznosu od 20.909,72 (cto 6132- porez na nasljedstva i darove) što je za 51,7% više u odnosu na prethodnu godinu, ali iznosom ne predstavlja značajnije odstupanje.

**Šifra 6145 – Porezi na korištenje dobara ili izvođenje aktivnosti** - prihod ostvaren na osnovu korištenja dobara ili izvođenje usluga prikazuje povećanje prihoda u odnosu na prethodnu godinu u visini od 11,8%. Obuhvaćeni su prihodi ostvareni od naplate poreza na cestovna motorna vozila u iznosu od 1.156.712,10 eura. Povećanje navedenih prihoda rezultat je povećanja cijena naknada kod registracije vozila u rujnu 2024. godine.

**Šifra 6147 – Porezi na dobitke od igara na sreću i ostali porezi od igara na sreću** – naplaćeni su u iznosu od 10.926,77 eura (cto 6147) što je 15% manje u odnosu na prethodnu godinu, ali iznosom ne predstavlja značajnije odstupanje.

**Šifra 632 – Pomoći od međunarodnih organizacija te institucija i tijela EU** – u prethodnom razdoblju naplaćene su tekuće pomoći od međunarodnih organizacija (šifra 6321) u iznosu od 21.977,17 eura od strane Međimurske županije, Osnovne škole Prelog i Doma zdravlja Čakovec i Kapitalne pomoći od međunarodnih organizacija (šifra 6322) u iznosu od 13.547,25 eura od strane OŠ Petar Zrinski Šenkovec i Doma zdravlja Čakovec.

Navedenih pomoći nema u ovom razdoblju, a tekuće pomoći od institucija i tijela EU (šifra 6323) odnose se na prihode Međimurske županije zbog sudjelovanja na projektima: Europe Direct iznos od 30.400,00 eura, EMV-LII iznos od 5.264,00 eura, projekt „No Boundaries“ (Erasmus Sport +) u iznosu od 60.000,00 eura te projekt Safe Land u iznosu od 79.800,00 eura. Značajan udio prihoda na navedenoj poziciji evidentira Javna ustanova Redea u iznosu od 192.992,00 eura dok manji udio pripada OŠ Belica (2.329,50 eura) i OŠ Tomaša Goričanca Mala Subotica (9.312,00 eura).

**Šifra 633 – Pomoći proračunu iz drugih proračuna** – obuhvaća najvećim dijelom prihode Međimurske županije u iznosu od 5.448.401,98 eura i to:

**Šifra 6331 - Tekuće pomoći proračunu iz drugih proračuna** koji se odnose na:

- 726.710,05 eura – tekuće pomoći iz drž. proračuna – fiskalno izravnanje

- 194.147,87 eura – tekuće pomoći za izbore za EU parlament

- 1.141.416,00 eura – sredstva za povjerene poslove državne uprave

- 23.577,50 eura – pomoć Ministarstva rada, mirovinskog sustava, obitelji i socijalne politike za izradu Socijalnog plana

- 25.195,71 eura – refundacija pogrebnih troškova za HRVI od Ministarstva branitelja

- 2.937,50 eura – pomoć Ministarstva turizma za projekt Dvorac Feštetić

- 2.137,77 eura - sredstva pomoći za sufinanciranje kamata poduzetničkih kredita

- 1.976.898,92 eura - za sufinanciranje prijevoza učenika srednjih škola

- 89.100,00 eura – pomoć za izbore za Predsjednika Republike Hrvatske

- 264.275,89 eura – pomoć za izbore zastupnika u Hrvatski sabor

- 73.847,70 eura – prihodi po Zahtjevu za nadoknadu sredstava za Škole jednakih mogućnosti

- 29.626,50 eura – pomoć za projekt Dani za nas

- 95.580,00 eura – pomoć Ministarstva zdravstva za suzbijanje komaraca

- 3.466,70 eura – tekuće pomoći iz općinskih proračuna za refundaciju troškova po sporazumima

- 56.095,40 eura – tekuće pomoći općinskih proračuna – pomoć općina prema posebnim sporazumima, pomoći za sufinanciranje prijevoza učenika

Značajnije povećanje kod Međimurske županije u odnosu na prethodno razdoblje je vidljivo kod uplate pomoći za provođenje Izbora članova u EU parlament i Hrvatski sabor te za Izbore za predsjednika RH budući da navedenih prihoda (kao ni rashoda) nije bilo u prethodno usporedivom razdoblju.

**Šifra 6332 - Kapitalne pomoći proračunu iz drugih proračuna** kod Međimurske županije se odnose na:

- 19.690,81 eura za sustav navodnjavanja Belica – Hrvatske vode

- 34.500,00 eura - pomoć Ministarstva turizma za uređenje parkirališta Muzeja Međimurja

- 15.000,00 eura - pomoć kod uređenja zgrade Scheier

- 80.000,00 eura - pomoć Ministarstva regionalnog razvoja i fondova EU za izgradnju sportske dvorane OŠ Sveta Marija

- 49.012,55 eura za sanaciju bivših vojnih objekata u Centru znanja također od MRRFEU

- 352.697,36 eura – pomoć Fonda za zaštitu okoliša za projekte prilagodbe klimatskim promjenama

- 154.466,30 eura – pomoć iz općinskih proračuna: općina Sv. Marija za izgradnju sportske školske dvorane (135.026,30 eura) i pomoć općine Domašinec za izgradnju Doma zdravlja u Domašincu (19.440,00 eura)

- 38.021,45 eura – pomoć grada Čakovca kod izgradnje parkirališta Muzeja Međimurje

Značajnije povećanje u odnosu na prethodno razdoblje kod Međimurske županije je vidljivo kod ostvarenja kapitalne pomoći od strane Općine Sveta Marija za izgradnju školske sportske dvorane u OŠ Sveta Marija i pomoći Fonda za zaštitu okoliša i energetsku učinkovitost za provođenje projekata prilagodbe klimatskim promjenama na lokacijama po Međimurju.

Kod korisnika navedene prihode bilježe SŠ Prelog, Gimnazija Josip Slavenski., Gospodarska škola OŠ Dr. Ivana Novaka Macinec, OŠ Orehovica, OŠ Podturen, OŠ Prelog i OŠ Vinka Žganca Vratišinec.

**Šifra 6341 – Tekuće pomoći od izvanproračunskih korisnika** iznose 676.444,86 eura **-** u prethodnom razdoblju obuhvaća najvećim dijelom prihode Županijske bolnice Čakovec u iznosu od 828.094,96 eura. U ovom obračunskom razdoblju na navedenoj poziciji najveći udio prihoda pripada Međimurskoj županiji u iznosu od 407.633,95 eura i odnosi se na tekuću pomoć Hrvatskih voda za sanaciju klizišta, navedeni iznos se na rashodovnoj strani evidentira u korist izvanproračunskog korisnika Županijske uprave za ceste u svrhu sanacije klizišta na županijskim i lokalnim cestama Međimurske županije. Preostali iznos se odnosi na prihode zdravstvenih ustanova (Zavod za hitnu medicinu 149.697,41 eura, Zavod za javno zdravstvo 44.219,22 eura, Dom zdravlja 18.564,48 eura) te škola i Javne ustanove Redea u manjim iznosima.

**Šifra 6342 – Kapitalne pomoći od izvanproračunskih korisnika** iznose 1.066.667,90 eura i prihod su Međimurske županije - odnosi se na pomoć u izgradnji projekta Energetske obnove Županijske bolnice Čakovec, projekt je završen 2023. godine, prihodi su naplaćeni početkom 2024. godine.

**Šifra 635 – Pomoći izravnanja za decentralizirane funkcije** – prihod Međimurske županije u iznosu od 3.079.241,16 eura:

Pomoći izravnanja u 2024. godini odnose se na:

- 1.942.811,85 eura – tekuće pomoći izravnanja za osnovne škole u iznosu 1.473.335,10 eura, srednje škole u iznosu od 306.515,11 eura, Dom za starije i nemoćne osobe Čakovec u iznosu od 162.961,64 eura.

- 1.136.429,31 eura - kapitalne pomoći izravnanja za osnovne škole u iznosu od 426.077,38 eura, za srednje škole u iznosu od 206.485,00 eura, Dom za starije i nemoćne osobe u iznosu od 47.061,44 eura i za zdravstvene ustanove iznos od 456.805,49 eura

Pomoći izravnanja isplaćene su sukladno Odlukama o minimalnim financijskim standardima za decentralizirane funkcije za 2024. godinu i zajedno s prihodima od poreza za decentralizirane funkcije pokrivaju rashode i izdatke za financiranje decentraliziranih funkcija. Navedene su pomoći izravnanja manje u odnosu na prethodno razdoblje zbog smanjenja rashoda korisnika zdravstva (Županijska bolnica Čakovec od 2024. godine više nije proračunski korisnik Međimurske županije već Državnog proračuna).

**Šifra 6361 – Tekuće pomoći proračunskim korisnicima** - iznose 48.824.136,48 eura - odnose se na prihode proračunskih korisnika (osnovne i srednje škole, zdravstvene ustanove…) za pokrivanje rashoda za zaposlene i materijalnih rashoda. Razlog povećanja je prvenstveno povećanje rashoda za plaće i materijalnih prava kod korisnika.

**Šifra 6362 – Kapitalne pomoći proračunskim korisnicima** - iznose 402.161,38 eura – bilježi se značajno smanjenje u odnosu na prethodno razdoblje kod Muzeja Međimurje, u prethodnom razdoblju prihod Muzeja na ovoj stavci iznosio je 3.477.214,69 eura dok je u ovom razdoblju na navedenoj poziciji oprihodovano 1.926,25 eura. Prihodi Muzeja su u prethodnom razdoblju ostvareni s osnove statičke sanacije objekta Starog grada. Najveći udio kapitalne pomoći ovog razdoblja pripada školama OŠ Podturen, OŠ Prelog, OŠ Vladimira Nazora Pribislavec, OŠ Strahoninec te drugima, a najvećim dijelom služe za pokriće rashoda za nabavu udžbenika.

**Šifra 638 – Pomoći temeljem prijenosa EU sredstava iznose 3.443.583,41 eura** – pomoći su naplaćene u manjem obimu u odnosu na prethodno razdoblje, najveći udio pripada Gospodarskoj školi Čakovec (510.537,41 eura, najviše za kapitalne prijenose u iznosu od 321.699,80 eura), slijedi Međimurska županija sa iznosom od 482.490,86 eura. U 2024. godini ostvarene su kod Međimurske županije tekuće pomoći u iznosu od 443.910,18 eura za slijedeće projekte: „Školski obroci svima“ – 7.060,97 eura (26.172,58 eura prethodna godina), projekt završen 2024. godine, - „Škole jednakih mogućnosti“ – 418.470,30 eura (597.622,44 eura prethodna godina), „Školska shema“ – 18.378,91 eura (30.499,38 eura prethodna godina), dok je kapitalne pomoći u 2024. godini Međimurska županija u ovom razdoblju ostvarila za Projekt Revitalizacija kaštela Feštetić u Pribislavcu u iznosu od 38.580,68 eura.

Značajnije odstupanje u prethodnoj godini odnosi se kod Međimurske županije na tada ostvarene pomoći za: Projekt ulaganja u proširenje poduzetničke infrastrukture u Centru znanja – dodatna isplata po Zahtjevu za nadoknadu sredstava – 30.650,29 eura, Projekt - Razvojno edukacijski centar za metalsku industriju – Metalska jezgra – 70.733,31 eura – odluka o nepostojanju nepravilnosti – naknadno odobrena sredstva po Zahtjevu, Projekt Eco Bridge – 333.658,22 eura, Pomoć za statičku sanaciju – potresi – škole - 223.963,24 eura, Pomoć za statičku sanaciju – potresi – zdravstvene institucije – 488.864,32 eura.

**Šifra 6417 - Prihodi od dobiti trgovačkih društava, kreditnih i ostalih financijskih institucija po posebnim propisima** – obuhvaća prihode prethodnog razdoblja Međimurske županije za ostvarenu dobit Ljekarne Čakovec dok je u ovom razdoblju Odlukom dobit Ljekarne utrošena na ulaganje u istu.

**Šifra 6421 – Naknada za koncesije (6421)** – obuhvaća prihode Međimurske županije od naknade za koncesije, a najveći udio pripada naknadi za koncesije za prijevoz te plin i ambalažni otpad.

**Šifra 6422 - Prihodi od zakupa i iznajmljivanja imovine** – obuhvaća prihode od zakupa i iznajmljivanja imovine, prvenstveno kod Međimurske županije u iznosu od 49.322,92 eura, najviše od najma poljoprivrednog zemljišta, a manji udio u prihodima pripada OŠ Orehovica 3.980,00 eura za najam sportske dvorane.

**Šifra 6423 – Naknada za korištenje nefinancijske imovine** – prihod Međimurske županije, najveći udio u naplati pripada naplati naknade za korištenje naftne luke, naftovoda i eksploataciju mineralnih sirovina-Plin u iznosu od 636.622,14 eura, naknada za otkopanu količinu neener. min. sirovina iznosi 44.519,18 eura, a naknada za pridobivenu energiju, nafta i kondenzat iznosi 21.070,65 eura. Prihodi za lovozakupninu ostvareni su u iznosu od 19.394,57 eura te prihodi za promjenu namjene poljoprivrednog zemljišta u iznosu od 35.415,57 eura, dok prihod za upravljanje nekretninama i pokretninama u vlasništvu RH iznosi 739,69 eura.

**Šifra 6436 – Prihodi od kamata na dane zajmove trgovačkim društvima i obrtnicima izvan javnog sektora** – ostvareno kod Međimurske županije u iznosu od 14.576,80 eura kao prihod kamata s osnove prodaje zemljišta na rate. Navedeni prihod nije postojao u prethodnom razdoblju.

**Šifra 6526 – Ostali nespomenuti prihodi** – od ukupnih 7.413.214,88 eura prethodnog razdoblja najveći udio pripada Županijskoj bolnici Čakovec i iznosi 4.230.229,88 eura te se navedena pozicija prihoda značajno smanjila budući da u ovom razdoblju nema prihoda Županijske bolnice Čakovec.

U ovom razdoblju prihodi u iznosu od 3.394.792,79 eura najvećim dijelom pripadaju Domu za starije i nemoćne osobe, a odnose se na prihode od opskrbnina (iznos od 1.908.813,51 eura). Međimurska županija na navedenoj stavci evidentira prodaju i tisak Službenog glasnika, povrate stipendija te povrate sredstava partnera po projektima kojih u ovom razdoblju ima znatno manje u odnosu na prethodno.

**Šifra 6631-6632 – Tekuće i Kapitalne donacije** – najveći udio je u prethodnom razdoblju pripadao Županijskoj bolnici Čakovec (178.747,85 eura), u ovom razdoblju od ukupnih 226.105,20 eura najveći je udio primljenih donacija kod Javne ustanove za zaštitu prirode – Međimurske priroda i iznosi 80.051,97 eura.

**Šifra 673 - Prihodi od HZZO-a na temelju ugovornih obveza** – ukupno prihodi iznose 10.375.242,07 eura i značajno su manji zbog izuzeća Županijske bolnice iz konsolidacije ovog razdoblja. Prihode bilježe Dom zdravlja u iznosu od 3.670.364,83 eura (prethodno razdoblje 2.734.192,33 eura), Zavod za hitnu medicinu 4.951.547,98 eura (prethodno razdoblje 3.457.058,18 eura) i Zavod za javno zdravstvo u iznosu od 1.753.329,26 eura (prethodno razdoblje 1.622.335,72 eura). Navedeni prihodi povećani su prvenstveno zbog povećanja limita za plaće.

**Rashodi iz redovnog poslovanja**

**Šifra 31 - Rashodi za zaposlene** – ostvareni su u iznosu od 64 milijuna eura i manji su u odnosu na prethodno razdoblje kada je najveći udio u rashodima pripadao Županijskoj bolnici Čakovec. Ukoliko promatramo samo proračunske korisnike ovog razdoblja i uspoređujemo ih s prethodnim, rashodi za zaposlene veći su za 28%. Prvenstveno povećanje kod svih se odnosi na povećanja za staž i povećanja osnovica plaće u državnim i javnim institucijama i kod Međimurske županije. Osim povećanja osnovica plaća povećala su se i materijalna prava što je evidentno kod povećanja Ostalih rashoda za zaposlene (konto 312) te naknada za prekovremeni rad kod proračunskih korisnika (najviše kod zdravstvenih ustanova).

**Šifra 322 - Rashodi za materijal i energiju** – najveći udio (72%) u navedenim rashodima prethodnog razdoblja pripada Županijskoj bolnici Čakovec i iznosio je 13.738.537,91 eura. U ovom razdoblju ukupni rashodi za materijal i energiju su povećani za 11% ukoliko promatramo podatke samo proračunskih korisnika i Međimurske županije. Povećanja su vidljiva na stavkama energije (24%) materijala za tekuće i investicijsko održavanje (36%) te ostalog materijala i sirovina (9%).

**Šifra 3231 - Usluge telefona, pošte i prijevoza** – najveći udio (92%) u navedenim rashodima pripada Međimurskoj županiji i iznosi 3.340.575,51 eura (na razini prošlogodišnjeg razdoblja) koja unutar navedene stavke evidentira i rashode, prema ulaznim računima prijevoznika, za usluge linijskog prijevoza učenicima osnovnih i srednjih škola, a na osnovu primitka prihoda od strane državnog proračuna.

**Šifra 3232 - Usluge tekućeg i investicijskog održavanja** – najveći udio prošlog razdoblja pripada Županijskoj bolnici Čakovec, a ovaj konsolidirani izvještaj bez Županijske bolnice Čakovec bilježi povećanje od 16%. Najveći udio pripada Međimurskoj županiji i iznosi 201.395,42 eura.

**Šifra 3233 - Usluge promidžbe i informiranja** - najveći udio pripada Međimurskoj županiji koja bilježi smanjenje navedenog rashoda za 20% zbog prošlogodišnjih povećanih rashoda povodom obilježavanja 30. obljetnice Dana županije.

**Šifra 3234 – Komunalne usluge** – najveći udio prethodnog razdoblja pripada Županijskoj bolnici Čakovec (34%), u ovom razdoblju bilježi se neznatno povećanje za Međimursku županiju i njene proračunske korisnike (5% u odnosu na prethodno razdoblje).

**Šifra 3237 - Intelektualne i osobne usluge** – najveći udio u prošlogodišnjim rashodima pripada Županijskoj bolnici Čakovec (38%) i iznosi 621.184,85 eura, u ovom razdoblju rashodi Međimurske županije i njenih proračunskih korisnika su povećani za 57% i najvećim se dijelom povećanje odnosi na Međimursku županiju zbog rashoda za izradu dokumentacija po projektima, za provođenje natječaja ITEO i sl., a što je vidljivo pod posebnim dijelom Izvještaja o izvršenju proračuna.

**Šifra 3238 - Računalne usluge** – izuzevši iz usporedbe Županijsku bolnicu Čakovec stavka računalnih i ostalih usluga bilježi povećanje za 20% koje prati povećanje cijena navedenih usluga na tržištu.

**Šifra 324 - Naknada troškova osobama izvan radnog odnosa** – najveći udio pripada srednjim školama i to: Gospodarskoj školi Čakovec u iznosu od 121 tisuća eura, Srednjoj školi Prelog u iznosu od 101.385,41 eura, te Ekonomskoj školi Čakovec u iznosu od 64.578,58 eura. Navedene škole na ovoj poziciji evidentiraju isplate učenicima za naknadu životnih troškova po projektnim aktivnostima.

**Šifra 3291 - Naknade za rad predstavničkih i izvršnih tijela, povjerenstava i sl.** – povećanje u odnosu na prethodno razdoblje, najveći udio u rashodima pripada Međimurskoj županiji (504.794,04 eura) i bilježi povećanje u odnosu na prethodno razdoblje zbog provođenja Izbora za članove u Hrvatski sabor (262.077,61 eura) i EU Parlament (191.223,82 eura).

**3293 – Reprezentacija, 3299 – Ostali nespomenuti rashodi** – povećanje u odnosu na prethodno razdoblje zbog većeg broja aktivnosti, organiziranja obljetnica, posjeta delegacija i sl.

**Šifra 3296 – Troškovi sudskih postupaka** – najveći udio u troškovima prethodnog razdoblja pripada Županijskoj bolnici Čakovec (84.259,13 eura) dok u ovom razdoblju navedene troškove evidentiraju Međimurska županija (1.800,00 eura) i Graditeljska škola (250,00 eura).

**Šifra 3423 – Kamate za primljene kredite i zajmove od kreditnih i ostalih financijskih institucija izvan javnog sektora** – smanjenje kod Međimurske županije u odnosu na prethodno razdoblje jer nije imala obveza po kamatama za kredit poslovne banke u ovom razdoblju.

**Šifra 3433 – Zatezne kamate** – smanjenje u odnosu na prethodno razdoblje koje se cijelim dijelom odnosi na Županijsku bolnicu Čakovec.

**Šifra 3512 – Subvencija trgovačkim društvima u javnom sektoru** – odnose se na isplatu Međimurske županije na ime subvencija trgovačkim društvima u vlasništvu Međimurske županije.

**Šifra 3522 – Subvencije trgovačkim društvima i zadrugama izvan javnog sektora** – rashodi Međimurske županije - iznose 170.644,70 eura i odnose se najviše na potpore po programu male vrijednosti za poticanje razvoja poduzetništva (iznos od 151.001,31 eura), za financijske potpore i instrumente (iznos od 9.112,50 eura) te za kamate po kreditima poduzetnicima i malim gospodarstvima, a za koje se naplaćuju prihodi od strane Ministarstva gospodarstva i održivog razvoja. U ovom je razdoblju iznos potpora nešto manji u odnosu na prethodno, a potpore po programima razvoja poduzetništva provedene su temeljem javnog poziva.

**Šifra 3523 – Subvencije poljoprivrednicima i obrtnicima** – rashodi Međimurske županije koji se odnose na isplatu subvencija poljoprivrednicima te na isplatu potpora male vrijednosti obrtnicima. Najveći udio pripada Potpori za primarnu poljoprivrednu proizvodnju i iznosi 161.503,03 eura. Navedeno subvencioniranje se provodi putem raspisanog javnog poziva.

**Šifra 3621 – Tekuće pomoći međunarodnim organizacijama te institucijama i tijelima EU** – odnose se najvećim dijelom na sredstva isplaćena od strane Međimurske županije po projektu No Boundaries Općini Lendava i Razvojnoj koordinacijskoj agenciji jezera Balaton. U prethodnom razdoblju navedeni rashodi po projektu su bili veći obzirom na tijek navedenog projekta.

**Šifra 3631 - Tekuće pomoći unutar općeg proračuna** – isplate Međimurske županije i iznose 503.213,95 eura te su povećane u odnosu na prethodno razdoblje. Odnose se na isplatu pomoći za dezinsekciju komaraca u iznosu od 95.580,00 eura (prihod ostvaren od strane Ministarstva zdravstva) te na pomoć izvanproračunskom korisniku Županijskoj upravi za ceste na ime sanacije klizišta na županijskim i lokalnim cestama na području Međimurske županije, a čiji prihodi su ostvareni od strane Hrvatskih voda (iznos od 407.633,95 eura).

**Šifra 3632 - Kapitalne pomoći unutar općeg proračuna** – pomoći Međimurske županije koje iznose 882.821,14 eura te su povećane u odnosu na prethodno razdoblje za 160,9%. Odnose se na isplatu pomoći za izgradnju Regionalnog edukacijsko-rehabilitacijskog centra u Čakovcu u iznosu od 692.570,46 eura, te za otplate kredita za dvorane škola u Strahonincu i Goričanu u iznosu od 81.347,04 eura, slijede pomoći Općini Belica za Muzej krumpira i Općini Vratišinec za opremanje dječjeg igrališta te obnova kolnika kod Gornje Dubrave u korist Županijske uprave za ceste. U prethodnom razdoblju nije bilo značajnih navedenih rashoda na ime izgradnje Regionalnog edukacijsko-rehabilitacijskog centra u Čakovcu.

**Šifra 3662 – Kapitalna pomoć proračunskim korisnicima drugih proračuna** – na navedenoj stavci su evidentirana sredstva u iznosu od 164.827,81 eura kao pomoć Županijskoj bolnici Čakovec nastale kao obveza iz prethodnih obračunskih razdoblja (uplate su izvršene putem cesija dobavljaču Županijske bolnice Čakovec). U prethodnom je razdoblju ta pomoć bila evidentirana kao pomoć proračunskom korisniku iz nadležnosti Međimurske županije dok se u ovom razdoblju evidentira kao pomoć proračunskom korisniku Državnog proračuna budući da su osnivačka prava Županijske bolnice Čakovec prenesena od strane Međimurske županije na Republiku Hrvatsku.

**Šifra 372 – Ostale naknade građanima i kućanstvima** – rashodi su uvećani za 22% u odnosu na prethodno razdoblje i odnose se najvećim dijelom na Međimursku županiju (802.594,02 eura), odnose se na isplate za nagrade i povelje Zrinski (2.970,00 eura), isplate učeničkih stipendija djeci hrvatskih branitelja u visini od 9.556,08 eura, isplate Obrtničkoj komori Međimurske županije za deficitarna zanimanja u iznosu od 37.600,00 eura, isplate u vidu sufinanciranja povećanja energetske učinkovitosti i korištenja obnovljivih izvora energije u obiteljskim kućama u iznosu od 99.945,50 eura, na troškove ukopa HRVI Domovinskog rata koji se pokrivaju od strane Ministarstva hrvatskih branitelja i iznose 21.145,91 eura, isplate za studentske kredite u iznosu 1.011,07 eura, sufinanciranje cijene prijevoza željeznicom studentima u visini od 39.745,86 eura, jednokratne potpore studentima Međimurske županije isplaćene su u visini od 187.400,00 eura (100 eura po studentu), jednokratne potpore umirovljenicima u vidu sufinanciranja cijena autobusnog prijevoza u iznosu od 199.332,95 eura, sufinanciranje cijene karata za bazene za umirovljenike iznosilo je u ovom razdoblju 6.760,00 eura. Isplate za javne potrebe u kulturi, obrazovanju i nagrade u sportu i obrazovanju izvršene su u iznosu od 6.259,49 eura. Sufinanciranje pratnje za djecu na liječenju u Županijskoj bolnici Čakovec iznosilo je u ovom razdoblju 19.038,72 eura. Potpora osobama u riziku od siromaštva iznosi u ovom razdoblju 42.828,44 eura i dodjeljuje se pojedinačno po odobravanju jednokratnih pomoći sukladno Odluci čelnika i utvrđivanju prava od strane povjerenstva za dodjelu jednokratne pomoći. Sufinanciranje cijene boravka umirovljenika u domovima za starije i nemoćne osobe iznosilo je u ovom razdoblju 100.000,00 eura, dok se jednokratna novčana pomoć srednjoškolcima na školovanju izvan granica Međimurske županije isplatila u visini od 29.000,00 eura, a putem škola dodatnih 165.850,00 eura. Naknada za prijevoz studentima i umirovljenicima kao i sufinanciranje cijene boravka umirovljenika u domovima za starije nije postojala u prethodnom razdoblju što je uzrok povećanja ukupnih rashoda po šifri 372.

**Šifra 38 – Ostali rashodi -** ostvareni su u iznosu od 2.582.654,63 eura i najveći udio u iznosu od 2.567.818,21 eura pripada Međimurskoj županiji. Isplaćene su donacije za sportska društva putem Zajednice sportova (600.000,00 eura), Turističkoj zajednici Međimurske županije (400.000,00 eura) za Međimurski školski sportski savez (80.000,00 eura), Vatrogasnu zajednicu (170.000,00 eura), Javnu vatrogasnu postrojbu (10.000,00 eura), HGSS (40.000,00 eura), isplata za Crveni križ sukladno zakonskoj obvezi izvršena je u visini od 99.799,33 eura, za ostale udruge građana (najveći udio po programima organizacija civilnog društva (189.336,61 eura) i političke stranke (iznos od 51.761,46 eura), za humanitarne organizacije, udruge (najveći udio za asistente u nastavi 181.335,10 eura), te sve oblike donacija koje su planirane u proračunu te se prati njihovo sufinanciranje. Kapitalne donacije u ovom obračunskom razdoblju iznose 4.796,84 eura i odnose se na donacije nefinancijske imovine udrugama, navedeni iznosi donacija evidentirani su kao prihod ostvaren sukladno Odlukama o donaciji.

**Prihodi – od prodaje nefinancijske imovine**

**Šifra 7111** – Prihodi od prodaje nefinancijske imovine ostvareni su od strane Međimurske županije i to prodajom zemljišta u vlasništvu Međimurske županije u iznosu od 1.912.710,94 eura, prodajom poljoprivrednog zemljišta ostvarenom temeljem rasporeda prihoda iz Državnog proračuna u iznosu od 4.495,71 eura te prodajom građevinskog zemljišta u vlasništvu Republike Hrvatske za koju je Međimurska županija zastupala istu u obavljanju povjerenih poslova prodaje nekretnina RH (29.900,00 eura). U prethodnom razdoblju nije bilo prodaje zemljišta od strane Međimurske županije u takvom obimu.

**Šifra 72** – Prihodi od prodaje proizvedene dugotrajne imovine ostvareni su u iznosu od 27.887,53 eura, a najveći udio u prihodima pripada Međimurskoj županiji koja je iste ostvarila prodajom opreme i donacijom kontejnera.

**Rashodi - nefinancijska imovina**

**Šifra 41** – Rashodi za nabavu neproizvedene dugotrajne imovine – obuhvaća rashode Međimurske županije (1.380,37 eura), Zavoda za hitnu medicinu (2.369,78 eura) i Zavoda za javno zdravstvo (1.047,88 eura). Zavod za prostorno uređenje na navedenoj poziciji tereti rashode u iznosu od 1.206,44 eura, Dom za starije i nemoćne osobe Čakovec 740,00 eura, a Gospodarska škola 42,80 eura.

**Šifra 4212 – Poslovni objekti** – najveći udio u rashodima pripada Međimurskoj županiji koja je u ovom razdoblju na navedeni rashod utrošila 67.589,09 eura što je 85% manje u odnosu na prethodno razdoblje (radovi na kanalizaciji Poslovnog parka u prethodnom razdoblju).

**Šifra 4214 – Oprema za održavanje i zaštitu** – rashodi pripadaju Graditeljskoj školi Čakovec u iznosu od 100.532,04 eura, OŠ Hodošan u iznosu od 12.750,00 eura te Muzeju Međimurja u iznosu od 3.037,50 eura.

**Šifra 4224 – Medicinska i laboratorijska oprema** – najveći udio u nabavljenoj opremi prethodnog razdoblja pripada Županijskoj bolnici Čakovec (516.392,31 eura), u ovom obračunskom razdoblju znatno je povećanje navedenih rashoda vidljivo kod Zavoda za hitnu medicinu (prethodno razdoblje 2.070,00 eura, ovo razdoblje 183.980,61 eura) i Zavoda za javno zdravstvo (prethodno razdoblje 53.269,81, ovo razdoblje 172.876,74 eura) slijedi Dom zdravlja (60.766,54 eura ovo razdoblje, prethodno razdoblje 72.375,35 eura) i Dom za starije i nemoćne osobe Čakovec (27.190,30 eura prethodno razdoblje, 11.736,66 eura ovo razdoblje).

**Šifra 4227 – Uređaji, strojevi i oprema za ostale namjene** – najveći udio prethodnog razdoblja pripada Tehničkoj školi Čakovec i iznosio je 397.765,99 eura (nabava za regionalni centar kompetencija) dok u ovom razdoblju na navedenoj stavci Tehnička škola bilježi 4.104,00 eura, ostali rashodi se odnose na proračunske korisnike i Međimursku županiju u istom omjeru kao i u prethodnom razdoblju.

**Šifra 4231 – Prijevozna sredstva u cestovnom prijevozu** – najveći udio pripada Zavodu za hitnu medicinu (297.500,00 eura – nabavljena su dva sanitetska cestovna vozila, te jedno medicinsko vozilo za Djelatnost hitne medicine), slijedi Međimurska priroda (105.081,02 eura) koja je nabavila traktor s priključcima i teretno vozilo, a po projektima „Life Restore“ i „Zlikovci u prirodi“, Dom zdravlja (53.592,12 eura – nabava 2 vozila za patronažu i kućnu njegu), Zavod za javno zdravstvo (32.899,00 eura za nabavu električnog automobila), Dom za starije i nemoćne (22.824,60 eura), Zavod za prostorno uređenje (24.880,08 eura), Gospodarska škola (23.790,13 eura), Međimurska županija (28.007,96 eura) i drugi u manjem obimu.

**Šifra 424 – Knjige, umjetnička djela i ostale izložbene vrijednosti** – iznos od 336.650,17 eura se odnosi na nabavku knjiga i udžbenika u sklopu škola, a Muzej Međimurja je na poziciji Umjetnička djela nabavio isto u vrijednosti 20.000,00 eura.

**Šifra 451 – Dodatna ulaganja na građevinskim objektima** – smanjenje 61% budući je u prethodnom razdoblju najveći udio u ulaganjima pripadao Muzeju Međimurje za statičku sanaciju (iznos od 3.586.844,27 eura), te ulaganju Međimurske županije (3.553.725,17 eura) koje se najvećim djelom odnosilo na projekt energetske obnove Županijske bolnice Čakovec. U ovom razdoblju najveći dio u ulaganjima pripada Međimurskoj županiji za ulaganja u iznosu od 2.597.174,89 eura koja se odnose na projekte Mjere prilagodbe klimatskim promjenama (768.520,90 eura), izgradnju parkirališta Muzeja Međimurje (155.010,11 eura), kapitalni izdaci za osnovne škole iz decentraliziranih sredstava (192.426,35 eura), Izgradnja dvorane OŠ Sveta Marija (1.365.371,16 eura), Revitalizacija kaštela Feštetić (74.495,23 eura), dodatna ulaganja u zdravstvu (23.243,39 eura), sufinanciranje objekata u odgoju i obrazovanju (2.182,75 eura), opremanje Doma za starije i nemoćne osobe Čakovec (11.025,00 eura), obnova zgrade Scheier (4.900,00 eura).

**Šifra 452 – Dodatna ulaganja na postrojenjima i opremi** – ulaganja prethodnog razdoblja znatno veća kod Gimnazije Josip Slavenski Čakovec u iznosu od 118.948,59 eura (ovo razdoblje 2.750,00 eura) za rekonstrukciju cjevovodnog sustava grijanja i nabavu i ugradnju kotla i kod ulaganja Međimurske županije u sustav navodnjavanja Belica (37.798,79 eura prethodno razdoblje, 24.613,51 ovo razdoblje). Unutar stavke rashoda Međimurske županije sadržan je i iznos sufinanciranja Hrvatskih voda u iznosu od 80%.

**Primici od financijske imovine i zaduživanja**

**Šifra 8163 – Povrat zajmova danih tuzemnim trgovačkim društvima izvan javnog sektora** – primici se odnose na Dom zdravlja i Međimursku županiju koji na navedenoj stavci evidentiraju prodaju dugotrajne nefinancijske imovine na rate, odnosno robni zajam nositeljima privatne prakse u Čakovcu kod Doma zdravlja (28.666,62 eura), a kod Međimurske županije na ime prodanog zemljišta trgovačkom društvu (442.082,28 eura). Međimurska županija u prethodnom razdoblju nije imala evidentirane primitke s navedene osnove što je razlog povećanja indeksa za usporedivo razdoblje.

**Šifra 8471 – Primljeni zajmovi iz državnog proračuna** – primitak prethodnog razdoblja kod Međimurske županije - evidentiran je zajam od državnog proračuna na ime povrata poreza i prireza 2023. godine, a tereti izdatke u istom iznosu tijekom 2024. godine. Navedenog zajma nema u ovom obračunskom razdoblju.

**Izdaci za financijsku imovinu i otplate zajmova**

**Šifra 5163 – Dani zajmovi tuzemnim trgovačkim društvima izvan javnog sektora** – izdatak Međimurske županije u ukupnom iznosu, u ovom obračunskom razdoblju odobrena je obročna otplata trgovačkim društvima za prodano zemljište. Otplata se nakon izvršene uplate od strane trgovačkog društva evidentira kao povrat na šifri 8163-povrat zajmova danih tuzemnim trgovačkim društvima izvan javnog sektora.

**Šifra 5443 – Otplata glavnice primljenih kredita od tuzemnih kreditnih institucija izvan javnog sektora** – ukupno 631.155,22 eura i to za izdatak Međimurske županije za povrat kredita iz 2023. godine.

**Šifra 5471 – Otplata glavnice primljenih zajmova od državnog proračuna** – Sukladno naputku Ministarstva financija o načinu evidentiranja nedostatnih sredstava namirenja po povratu poreza na dan 31. prosinca 2023. godine kada su isti evidentirani kao državni zajam, tijekom 2024. godine Međimurska je županija namirila nedostatna sredstva u iznosu od 99.826,68 eura i teretila izdatke 2024. godine u četiri jednaka mjesečna obroka.

Sastavni dio obrazloženja ostvarenja prihoda i rashoda, primitaka i izdataka je i stanje novčanih sredstava na računima proračuna i proračunskih korisnika na kraju i na početku proračunske godine:



1. **Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova**

**Stanje nenaplaćenih potraživanja proračuna i proračunskih korisnika** je sastavni dio obrazloženja ovog izvršenja, iznosi na dan 31.12.2024. godine 2.522.582,96 eura, i to kako slijedi:

Međimurska županija potražuje 298.779,83 eura - odnose se na potraživanja za poreze, pomoći iz drugih proračuna prema obračunima, koncesije, potraživanja MHRVI za refundaciju troškova braniteljima, iznajmljivanja i zakupa imovine, prema proračunskim i izvanproračunskim korisnicima kojima su izdana sredstva za predfinanciranje i sufinanciranje, potraživanja za pristojbe prema rješenju o ovrsi, potraživanje prema sporazumu o obročnoj otplati duga, obračunati ostali nespomenuti rashodi za refundacije, obračunati prihodi na temelju ugovornih obveza, obračunati prihodi od vlastite djelatnosti i sl.

Proračunski korisnici: OŠ Belica – 5.269,50 eura, OŠ Domašinec -9.380,86 eura, OŠ D.Dubrava – 1.761,72 eura, OŠ Draškovec – 2.159,64 eura, OŠ Goričan – 2.352,04 eura, OŠ Gornji Mihaljevec – 883,60 eura, OŠ Hodošan – 3.763,16 eura, OŠ Dr. Ivana Novaka Macinec – 107,49 eura, OŠ Tomaša Goričanca Mala Subotica – 2.774,20 eura, OŠ Mursko Središće – 2.221,23 eura, OŠ Nedelišće 9.769,50 eura, OŠ Orehovica 6.119,55 eura, OŠ Podturen 4.927,12 eura, OŠ Prelog 24.327,03 eura, OŠ Vladimira Nazora Pribislavec – 8.177,81 eura, OŠ Selnica 3.214,98 eura, OŠ Strahoninec 12.096,31 eura, OŠ Ivana Gorana Kovačića Sveti Juraj na Bregu 4.686,75 eura, OŠ Sveta Marija 85,24 eura, OŠ Sveti Martin na Muri 3,20 eura, OŠ Petar Zrinski Šenkovec 6.133,42 eura, OŠ Štrigova – 625,00, OŠ Dr. Vinka Žganca Vratišinec – 26,91 eura, SŠ Ekonomska i trgovačka škola Čakovec 12.054,94 eura, Gimnazija Čakovec 7.825,58 eura, SŠ Gospodarska 35.904,36 eura, SŠ Graditeljska 78.545,74 eura, Srednja škola Prelog – 3.157,22 eura, Tehnička škola Čakovec 1.141,93 eura, Zavod za prostorno uređenje – 1.121,16 eura, JU Međimurska priroda – 1.872,90 eura, Muzej Međimurja – 27.075,28 eura, JU Redea 504.883,92 eura, Razvojno-edukacijski centar za metalsku industriju – Metalska jezgra – 32.755,15 eura, Sigurna kuća 115,85 eura, Dom za starije i nemoćne osobe Čakovec 11.047,04 eura, Zavod za hitnu medicinu – 509.644,73 eura, Zavod za javno zdravstvo – 454.898,67 eura, Dom zdravlja – 430.892,40 eura.

**Stanje nepodmirenih dospjelih obveza proračuna i proračunskih korisnika -** ukupne obveze na dan 31.12.2024. godine iznose **9.204.903,76 eura**. **Nedospjele obveze** konsolidiranog proračuna iznose **8.457.821,19** eura dok **nepodmirene dospjele obveze** iznose **747.082,57 eura** i to kako slijedi: Međimurska županija 641.521,28 eura, Osnovna škola Domašinec 12.575,00 eura, Osnovna škola Donja Dubrava 24,27 eura, Osnovna škola Goričan 8.380,35 eura, Osnovna škola Kotoriba 9.816,41 eura, Osnovna škola Podturen 20.757,18 eura, OŠ Strahoninec 2.710,18 eura, OŠ Sveti Martin na Muri 2.676,98 eura, OŠ Petar Zrinski Šenkovec 1.853,50 eura, Ekonomska i trgovačka škola Čakovec 1.104,60 eura, Gospodarska škola Čakovec 880,12 eura, Graditeljska škola Čakovec 32.283,74 eura, Tehnička škola Čakovec 5.869,20 eura, Muzej Međimurja 1.448,47 eura, Zavod za hitnu medicinu 260,00 eura i Dom zdravlja 4.921,29 eura.

**Potencijalne obveze** kod nekih proračunskih korisnika odnose se na sporove iz radnih odnosa za neisplaćene razlike plaća te se za iste prikazuje popis u konsolidiranom pregledu potencijalnih obveza (sporovi) na kraju ovog obrazloženja, dok se potencijalne obveze po izdanim jamstvima nalaze unutar pregleda za točku 5 – izdana jamstva.

**Izvršenje po programskoj klasifikaciji:**

RAZDJEL - 100 – Služba za poslove župana – izvršenje je 92,17% u odnosu na plan, najveći udio pripada Odsjeku za opće poslove (1.027.096,72 eura) u sklopu kojeg se evidentiraju materijalni te kapitalni rashodi Međimurske županije (režije, investicijsko održavanje, nabava nefinancijske imovine, ulaganja, obveze prema Vatrogasnoj zajednici, Javnoj vatrogasnoj postrojbi i civilnoj zaštiti) te aktivnosti vezane uz Projekt Medea. Preostali rashodi pripadaju Odsjeku za zajedničke potrebe i Odsjeku za odnose s javnošću i protokol unutar kojeg se evidentiraju rashodi za zaklade Međimurske županije, Hrvatsku zajednicu županija, potpore zavičajnim društvima te rashodi nastali za nepredviđene situacije (tekuće zalihe).

RAZDJEL - 200 – Upravni odjel za proračun i javnu nabavu – izvršenje 96,67%, sadrži rashode vezane uz plaće i naknade zaposlenicima Međimurske županije, te materijalne rashode i izdatke vezano uz financijske izdatke (rashodi bankama, zaduženja, otplate kredita). Unutar odsjeka za javnu nabavu evidentirani su rashodi vezani uz, najvećim dijelom, objave postupaka javne nabave i natječaja. Manji dio rashoda kod navedenog Osjeka se odnosi na intelektualne usluge vezane uz tehničku pripremu postupaka javne nabave.

RAZDJEL - 300 Upravni odjel za Skupštinu, opću upravu i pravne poslove – izvršenje manje u odnosu na plan, 91,63%, a najveći udio pripada rashodima vezanim uz Izbore za članove u Europski parlament, Izbore za predsjednika Republike Hrvatske i Izbore za zastupnike u Hrvatski sabor, kao i za isplatu naknada za rad predstavničkih i izvršnih tijela, povjerenstva odnosno za predsjednika, zamjenike i vijećnike Skupštine te rashodima vezanim uz održavanje sjednica Skupštine. Isplate političkim strankama izvršene su u skladu s donesenom odlukom za 2024. godinu i iznose 51.761,46 eura.

Unutar Odsjeka za imovinsko-pravne poslove izvršenje iznosi 46,56%, i odnosi se na nabavu uredskog materijala te intelektualne usluge za postupke vezane uz državne nekretnine, dok se unutar Odsjeka za osobna stanja građana (izvršenje 74,40% u odnosu na plan) evidentiraju naknade za rad matičara za vjenčanja izvan radnog vremena i izvan službenih prostorija, kao i rashodi za nabavu službene odjeće i uredskog materijala za potrebe istih.

RAZDJEL - 400 – Upravni odjel za gospodarstvo, poljoprivredu i turizam – izvršenje od 90,26 %, a najveći udio pripada programu Aktivnosti gospodarstva u sklopu kojih se nalaze i rashodi Javne ustanove za razvoje Međimurske županije „REDEA“ čiji ukupni rashodi iznose 902.687,20 eura, te Razvojno-edukacijski centar za metalsku industriju - Metalska jezgra s ukupnim rashodima u iznosu od 328.600,04 eura. Putem programa potpora poduzetnicima dodijeljene su subvencije u iznosu od 160.113,81 eura, dok su se građanima i kućanstvima dodijelile naknade za sufinanciranje povećanja energetske učinkovitosti i korištenja obnovljivih izvora energije u obiteljskim kućama u iznosu od 99.945,50 eura.

U Odsjeku za poljoprivredu provedeni su pozivni natječaji i potpomognuti su poljoprivrednici i obrtnici s područja Međimurske županije u iznosu od 302.366,42 eura, a izvršena su i plaćanja u Projekt navodnjavanja Belica kao i uplata za obranu od tuče.

Unutar Odsjeka za turizam najznačajniji rashod predstavlja isplata Turističkoj zajednici Međimurske županije, te Centru dr. Rudolf Steiner, dok su se turistički projekti sufinancirali unutar pozivnih natječaja u iznosu od 57.725,00 eura. Započela je i revitalizacija Kaštela Feštetić u Pribislavcu u što je 2024. godine utrošeno 74.495,23 eura te je većim dijelom završena Izgradnja parkirališta Muzeja Međimurja u iznosu od 155.010,11 eura.

RAZDJEL 500 – Upravni odjel za obrazovanje, kulturu i sport – nema značajnijih odstupanja u odnosu na plan – izvršenje 98,39%, a neznatno odstupanje od plana odnosi se na proračunske korisnike i to osnovne i srednje škole u Međimurskoj županiji te Muzeja Međimurje unutar njihovih rashoda financiranih iz ostalih i vlastitih izvora prihoda.

Jedan dio rashoda navedenih proračunskih korisnika pokriva se iz decentraliziranih sredstava za Decentralizirane funkcije za osnovne škole – materijalni izdaci 2.282.235,50 eura (izvršenje 99,99%), kapitalni izdaci – 426.077,38 eura (izvršenje 96,02%).

Decentralizirane funkcije za srednje škole – materijalni izdaci 1.194.959,07 eura (izvršenje 100%), kapitalni izdaci 206.485,00 eura (izvršenje 100%).

Sredstva za decentralizirane funkcije osigurana su u državnom proračunu putem potpora izravnanja i tekućeg priljeva uplaćenih prihoda poreza na dohodak. Državni proračun pokriva i rashode za prijevoz učenika osnovnih i srednjih škola.

Budući da sredstva za decentralizirane funkcije nisu dostatne za pokriće materijalnih troškova škola, Međimurska županija je dodatno podmirivala rashode za osnovne škole (iznad standarda u osnovnim školama – 90.636,09 eura).

Drugi dio rashoda proračunskih korisnika nalazi se unutar svakog korisnika iz vlastitih i ostalih izvora financiranja i predstavlja evidencijsku stavku konsolidiranog proračuna.

Neznatna povećanja rashoda škola vidljiva su kod povećanih rashoda za plaću kao i ostalih rashoda za zaposlene, a isti su financirani iz vlastitih i ostalih izvora financiranja.

Međimurska županija dodatno brine o obrazovanju te se unutar navedenog razdjela pokrivaju pomoći studentima koje su isplaćene u visini 188.600,00 eura, odnosno 100 eura novčane naknade po studentu (za 1886 studenata) i 39.745,86 eura za potporu u naravi, učeničke stipendije za djecu hrvatskih branitelja isplaćene su u visini 9.556,08 eura, a također se potiču i daroviti učenici za daljnji rad i razvoj putem centara izvrsnosti. Asistenti u nastavi su se osim kroz projekt „Škole jednakih mogućnosti“, dodatno financirali i iz Međimurske županije u visini od 44.019,77 eura, dok je uvođenje građanskog odgoja u osnovnim školama iznosilo 15.456,11 eura.

Srednjoškolcima se tijekom 2024. godine sufinancirao prijevoz učenika iz državnog proračuna u visini od 75%, dok se iz izvora Međimurske županije sufinancira iznos od 25%.

Potpora učenicima u nabavi radnog materijala za srednje škole isplaćena je u 2024. godini u iznosu od 194.850,00 eura, odnosno 50 eura po srednjoškolcu.

Unutar Odsjeka za sport financira se rad Zajednice sportskih udruga i saveza Međimurske županije koja je tijekom 2024. godine primila sredstva u iznosu od 600.000,00 eura za Programe Zajednice. Međimurski školski sportski savez primio je sredstva u visini od 80.000,00 eura, a najveći dio se odnosi na provođenje škole plivanja. Projekt SESE financiran je sredstvima EU, a rashodi po istome iznose 28.992,14 eura.

Unutar programa Kultura financirani su rashodi za Bibliobusnu službu Knjižnice Nikola Zrinski Čakovec, Zajednicu hrvatskih kulturno-umjetničkih udruga, Ogranak Matice hrvatske, Zajednicu tehničke kulture. Za programe u kulturi isplaćeno je 38.940,00 eura prema raspisanom pozivnom natječaju.

Muzej Međimurja kao proračunski korisnik Međimurske županije sastavni je dio Odsjeka za kulturu i sudjeluje u rashodima proračuna Međimurske županije u sveukupnom iznosu od 937.931,84 eura.

RAZDJEL 600 – Upravni odjel za zdravstvo i socijalnu skrb – izvršenje 98,09%, unutar razdjela nalaze se i rashodi proračunskih korisnika: Zavod za javno zdravstvo, Zavod za hitnu medicinu, Dom zdravlja i Dom za starije i nemoćne osobe Čakovec. Dio njihovih rashoda pokriva se iz decentraliziranih sredstava primljenih od strane Državnog proračuna kao tekući priljev od poreza i potpora izravnanja dok je drugi dio prikazan unutar svakog proračunskog korisnika kao vlastiti i ostali prihod i evidencijski se prikazuje u konsolidiranom proračunu. Za decentralizirane funkcije u zdravstvu u prethodnom je razdoblju utrošeno 1.141.026,71 eura i u skladu je s odobrenim planom (99,18%). Međimurska županija iz vlastitih sredstava sufinancira pratnju djece na liječenju u Županijskoj bolnici u Čakovcu, rad stomatologa i liječnika opće prakse za vrijeme dežurstava, pokriva rashode nastale za mrtvozorstvo, brine o zdravom vodoopskrbnom sustavu i zaštiti od komaraca te o palijativi.

Unutar socijalne zaštite nalaze se i rashodi proračunskog korisnika Sigurna kuća (104.400,15 eura) te Dom za starije i nemoćne osobe Čakovec. Iz decentraliziranih funkcija pokriveni su rashodi za Dom za starije i nemoćne osobe Čakovec u visini od 726.808,56 eura za materijalne rashode i 47.061,44 eura za kapitalna ulaganja. Dodatno se iz sredstava županije pokrivaju i rashodi za rad Dnevnog centra za starije i nemoćne osobe što je u 2024. godini iznosilo 17.254,00 eura kao i rashodi novog odjela fizikalne terapije unutar Doma (rashodi u 2024. godini iznose 9.875,30 eura).

Tijekom 2024. godine financirala se redovna djelatnost centra za ranu intervenciju u djetinjstvu Murid (47.000,00 eura), također se sufinancira rad Centra za pomoć u kući Međimurske županije, Dom za odrasle Orehovica, potiče se suzbijanje zlouporabe opojnih droga, sufinancira se Centar PrinOS, Centar za osobe s invaliditetom DOSTI, dok se umirovljenicima unutar jednokratnih potpora umirovljenicima osigurava besplatan autobusni prijevoz na području Međimurske županije te isti u 2024. godini doseže iznos od 219.166,34 eura. Značajna potpora umirovljenicima Međimurske županije tijekom 2024. godine pružena je kroz sufinanciranje cijene boravka umirovljenika u domovima za starije i nemoćne osobe (iznos pomoći 100.000,00 eura).

RAZDJEL 700 – Upravni odjel za civilno društvo i ljudska prava – izvršenje od 93,65%.

Unutar zdravstvenih i socijalnih aktivnosti navedenog razdoblja vidljivi su rashodi za udruge: za zaštitu životinja, udruge civilnog društva, branitelja, osoba s invaliditetom, udruge potrošača, udruge umirovljenika, a sredstva su im odobrena putem pozivnih programa.

Rashodi za troškove ukopa branitelja vezani su uz isplatu troškova koje pokriva Ministarstvo hrvatskih branitelja i ratnih vojnih invalida.

Za asistente u vrtićima izdvojeno je 181.335,10 eura putem isplata Savezu udruga Prvi korak, dok su se nacionalne manjine financirale u iznosu od 15.481,80 eura.

Potpora osobama u riziku od siromaštva se odnosi na isplatu pomoći građanima i kućanstvima te iznose 42.828,44 eura.

Projekt NO Boundaries sufinanciran je sredstvima EU i utrošen je u iznosu od 82.246,53 eura. Namjena mu je promicanje sportskih aktivnosti i zdravog načina života kod djece i mladih osoba s invaliditetom. Za Projekt EMV-LII utrošeno je tijekom 2024. godine 3.895,65 eura, dok se za aktivnost Šarenim čarapama do cilja izdvojilo 1.088,50 eura za udrugu Down.

RAZDJEL 800 – Upravni odjel za prostorno uređenje, gradnju i zaštitu okoliša – izvršenje 84,50%, a najveći udio pripada proračunskom korisnicima Javnoj ustanovi Međimurska priroda (856.407,57 eura) i Zavodu za prostorno uređenje Međimurske županije (267.737,06 eura). Rashodi Regionalnog centra za gospodarenje otpadom Piškornica odnose se na sufinanciranje tekućih troškova i isti su isplaćeni u visini od 189.083,01 eura.

RAZDJEL 901 – Upravni odjel za međunarodnu suradnju, upravljanje projektima i investicije – izvršenje iznosi 76,50% u odnosu na plan, najveći udio odnosi na Odsjek za upravljanje projektima i investicije (4.275.441,25 eura). Najznačajniji rashodi se odnose na izgradnju dvorane OŠ Sveta Marija (1.365.927,31 eura), izgradnju Centra za odgoj i obrazovanje Čakovec (483.620,46 eura), izgradnju Logističko-distributivnog centra za voće i povrće (180.228,59 eura), Mjere prilagodbe klimatskim promjenama u Centru znanja (429.463,22 eura) i drugim lokacijama, projekt Zelena oaza (108.456,62 eura), radovi na Poslovnom parku (144.298,28 eura), znanstveni centar ITEO (80.803,93 eura), sufinanciranje cestovne kanalizacije (100.000,00 eura), izrada dokumentacije za Centar za starije osobe MŽ (57.659,57 eura). Za škole se dodatno ulagalo za dokumentaciju (NPOO – 66.871,81 eura), za obnovu objekata u odgoju i obrazovanju (156.029,49 eura), za energetsku obnovu školske sportske dvorane OŠ Prelog utrošilo se dodatnih 98.022,44 eura, dok se za izradu dokumentacije OŠ Nedelišće izdvojilo 10.846,88 eura. Za sanaciju bivših vojnih objekata u Centru znanja izdvojilo se 60.000,00 eura, a za obnovu zgrade Scheier 4.900,00 eura. Provodili su se i projekti sufinancirani sredstvima EU i to Projekt Esinergy (83.661,59 eura), Europe Direct (32.476,88 eura) i Safe-Land (32.761,64 eura). Tekuće i kapitalne pomoći općinama i gradovima isplaćene su u visini od 173.000,63 eura, dok se za kapitalnu pomoć u razvoju prometne infrastrukture izdvojilo 44.853,01 eura.

**Izvještaj o provedbi višegodišnjeg plana uravnoteženja**

Skupština Međimurske županije je na ­­­­15. sjednici, održanoj, 21. prosinca 2023. godine, donijela

Višegodišnji plan uravnoteženja proračuna Međimurske županije - Pokriće manjka prihoda i primitaka Proračuna Međimurske županije kojim se omogućuje Međimurskoj županiji i njenim proračunskim korisnicima pokriće manjka kroz trogodišnje razdoblje za koje se proračun i donosi.

U sklopu proračuna utvrđeni manjak odnosi se najvećim dijelom na Županijsku bolnicu Čakovec (8.387.250,58 eura) i Međimursku županiju (2.215.437,85 eura). Budući da proračun za 2024. godinu više ne sadrži financijski plan Županijske bolnice Čakovec planirano je pokriće manjka prvenstveno kod Međimurske županije i to slijedećom dinamikom:

2024. godina – planiran konsolidirani višak od 136.223,97 eura (pokriće manjka Međimurske županije od 1.000.000,00 eura, višak kod proračunskih korisnika od 1,136.223,97 eura)

2025. godina – pokriće manjka Međimurske županije u iznosu od 600.000,00 eura

2026. godina – pokriće manjka Međimurske županije u iznosu od 615.437,85 eura

U cilju realizacije pokrića manjka prihoda i primitaka utvrđene su slijedeće mjere za otklanjanje utvrđenih uzroka nastanka negativnog poslovanja te mjera za stabilno održivo poslovanje:

1. Potpuna, pravodobna i efikasna naplata prihoda
2. Prioritet kod planiranja i izvršavanja proračuna imaju zakonske i ugovorne obveze
3. Pokriće manjka planirati u Financijskim planovima i Izmjenama i dopunama istih
4. Naplata prihoda putem obročne otplate duga
5. Naplata putem instrumenata osiguranja plaćanja i pokretanje ovršnog postupka radi naplate potraživanja
6. Prisilna naplata i utuženja nenaplaćenih potraživanja iz prethodnih godina
7. Povećanje financiranja proračunskih projekata i aktivnosti iz tekućih i kapitalnih pomoći


Rezultati provedenih mjera:

Na dan 31. prosinca 2023. godine manjak konsolidiranog proračuna iznosio je 7.365.436,21 eura i negativno poslovanje se najvećim dijelom odnosilo na Županijsku bolnicu Čakovec, čiji se rezultat više ne prikazuje unutar proračuna Međimurske županije.

Međimurska županija je na dan 31.12.2024. godine ostvarila je pozitivan rezultat tekuće godine što govori o uspješnoj realizaciji pokrića manjka prihoda i primitaka navedenim programom mjera te je konsolidirani proračun na dan 31.12.2024. godine, nakon pokrića manjka, rezultirao pozitivnim rezultatom u iznosu od 4.097.261,99 eura. Navedeni se pozitivan rezultat planirao unutar proračuna za razdoblje od 2025. do 2027. godine novim višegodišnjim planom uravnoteženja.

**Pregled uz točku 5. - Konsolidirani pregled danih jamstava Međimurske županije do 31.12.2024. godine**

**Međimurska županija:**

****

**Proračunski korisnici: IZDANA JAMSTVA**

**Dom za starije i nemoćne osobe Čakovec**

Prikaz jamstva za uredno ispunjenje ugovora prema ZJN 2016:

|  |  |  |  |  |  |
| --- | --- | --- | --- | --- | --- |
| **red.br.** | **poslovni broj** | **datum** | **Iznos u EUR** | **izdavatelj** | **namjena - grupa** |
| **1.** | OV-1521/2024 | 23.2.2024 | 700,00 | VINDIJA d.d. Varaždin | Grupa 3 - Svježa piletina i puretina |
| **2.** | OV-1520/2024 | 23.2.2024 | 1.000,00 | VINDIJA d.d. Varaždin | Grupa 3 - Svježa piletina i puretina |
| **3.** | OV-2359/2024 | 11.4.2024 | 2.000,00 | RED FORK j.d.o.o. | implementacija Healthy Meal Standard |
| **4.** | OV-45/2023 | 9.1.2023 | 10.000,00 | Orange d.o.o. | Svježe voće i povrće |
| **5.** | OV-4848/2024 | 8.5.2024 | 10.000,00 | MESO-PRERADA MESA "KIŠ" | Meso i mesni proizvodi, Grupa 1 i 2 |
| **6.** | OV-2663/2024 | 24.5.2024 | 1.000,00 | Dukat d.d. | G1 i G2 Mlijeko i mliječni |
| **7.** | OV-2664/2024 | 24.5.2024 | 2.000,00 | Dukat d.d. | G1 i G2 Mlijeko i mliječni |
| **8.** | OV-1192/2024 | 1.3.2024 | 1.000,00 | Dukat d.d. | G1 i G2 Mlijeko i mliječni |
| **9.** | OV-1193/2024 | 1.3.2024 | 1.000,00 | Dukat d.d. | G1 i G2 Mlijeko i mliječni |

**Zavod za javno zdravstvo – izdana jamstva**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Red.br** | **Datum izdavanja jamstva** | **Instrument osiguranja** | **Iznos danog**  **jamstva** | **Primatelj jamstva** | **Namjena** | **Broj**  **ugovora** | **Predmet ugovora** | **Rok važenja** |
| 1. | 22.10.2024. | Bjanko zadužnica OV-5425/2024 | 75.000 | Ministarstvo zdravstva | Ispunjenje ugovornih obveza | Klasa:500-01/24-09/07  Urbroj:534-03-3-1/5-24-04 | Ugovor o dodjeli financijskih sredstava za program „Hote v brege naše de ni jena ovisnost ne paše“ | 31.12.2024 |



**Popis potencijalnih sporova proračunski korisnici – škole i muzej:**

